ԲՀԿ խմբակցության ղեկավար Նաիրա Զոհրաբյանը ՕԵԿ ակտիվացման վերաբերյալ երեկ ասաց, որ ցանկացած քաղաքական ուժ իր հնարավորությունների շրջանակներում փորձում է բարձրացնել հարցեր եւ լինել ակտիվ: «Այստեղ ոչ մի դատապարտելի բան չկա, եւ ես չեմ ցանկանում որեւէ գնահատական տալ որեւէ քաղաքական ուժի գործունեությանը: Ամեն քաղաքական ուժ ինքն է որոշում իր մարտավարությունը: Եթե ՕԵԿ-ը որոշել է, որ ինքը այս մարտավարությունը պիտի ընտրի, բոլոր պատգամավորներով բոլոր հարցերի, խնդիրների վերաբերյալ պիտի խոսեն, ուրեմն՝ իրենք մի բան գիտեն, որ անում են»,- ասաց Զոհրաբյանը: Հարցին՝ կարծում եք՝ դա կբարձրացնի՞ նրանց վարկանիշը, Զոհրաբյանը պատասխանեց. «Դրա արդյունքները մենք կտեսնենք ընտրություններից հետո, որոնք սարերի հետեւում չեն արդեն»: